དེ་རྗེས་སྤྱི་ནོར་༸གོང་ས་༸སྐྱབས་མགོན་ཆེན་པོ་མཆོག་གིས་བླང་དོར་བཀའ་སློབ་སྩལ་དོན།དེ་རིང་འདིར་རིག་གཞུང་མི་ཉམས་གོང་འཕེལ་གྱི་ལས་འགུལ་མང་པོ་སྒྲུབ་བཞིན་པའི་རྟེན་གཞིའམ་ཚོགས་པ་འདི་ལོ་ངོ་ཉི་ཤུ་རྩ་གཅིག་འཁོར་བའི་དུས་དྲན་རེད།ལོ་ཡུན་འདིའི་རིང་སྐལ་བཟང་ཡེ་ཤེས་ལགས་བཟའ་ཚོ་གཉིས་ཀྱི་ན་རྒས་ནས་འགྲོ་བཞིན་ཡོད་པ་དང་།ལུས་པོ་ཡང་གཅུང་ཅན་ཆགས་ནས་ཡོང་གི་ཡོད་པ་རེད།ཡིན་ནའང་།ཧུར་ཐག་འབད་ཐག་བྱས་སོང་།དེ་སྔ་གངས་ཅན་སྐྱིད་གཞོངས་ཀྱི་སྒྲིག་འཛུགས་ནང་དུའང་ལས་ཀ་ལོ་མང་པོར་བྱས་པ་རེད།ཧུར་ཐག་འབད་ཐག་བྱས་སོང་།གཤམ་འོག་གི་ལས་རིགས་སྡེ་ཚན་སོ་སོའི་འགན་འཁུར་མཁན་རྣམས་ཀྱིས་ཀྱང་ཧུར་ཐབ་འབད་ཐག་བྱས་པ་རེད།དེ་བཞིན་འདིའི་ནང་སློབ་སྦྱོང་བྱེད་མཁན་རྣམས་ཀྱིས་ཀྱང་སེམས་ཤུགས་བསྐྱེད་དེ་ཧུར་ཐག་འབད་ཐག་བྱས་པ་ཡིན་པས་འགོ་ལས་འབྲེལ་ཡོད་ཚང་མར་ཐུགས་རྗེ་ཆེ་ཞེས་ཟེར་རྒྱུ་ཡིན།